Die groot toets vir beide spanne gaan meer tussen die ore as op die veld wees. Die span wat die druk die beste kan verwerk, gaan wen.
Vir die Proteas is daar die addisionele wete dat hulle moet wen om die reeks nog te kan verower. Hul vertoning in Kaapstad sal baie help vir die senuwees, en mens vertrou dat die Wanderers, en die tuisskare, die manne gaan help om die Engelse spelers se selfvertroue te skud.